ব্রুনাই–মালয়েশিয়া সম্পর্ক
মালয়েশিয়ার রাজধানী কুয়ালালামপুর-এ ব্রুনাই এর একটি হাই কমিশন রয়েছে। এর পাশাপাশি, মালয়েশিয়াতে ব্রুনাই এর দুটি কনস্যুলেট-জেনারেল রয়েছে। কনস্যুলেট-জেনারেল দুটি মালয়েশিয়ার কোতা কিনাবালু এবং কুচিং অঞ্চলে অবস্থিত। অপরদিকে, ব্রুনাই এর রাজধানী বন্দর সেরি বেগাওয়ান-এ মালয়েশিয়ার একটি হাই কমিশন রয়েছে।
বাংলাদেশ–মালদ্বীপ সম্পর্ক
মালদ্বীপের একটি উল্লেখযোগ্য বাংলাদেশী অভিবাসী শ্রমিক জনসংখ্যা রয়েছে এবং বাংলাদেশ শ্রমিকদের স্থানান্তরের জন্য দেশটি উৎসাহিত করেছে। মালদ্বীপে বাংলাদেশের একটি দূতাবাস রয়েছে। মালদ্বীপের সরকার ২০০৯ সালে ১৬ হাজারেরও বেশি বাংলাদেশি নাগরিকদের অভিবাসন অবস্থা নিয়মিত করেছে। ২০১১ সালে মালদ্বীপে 
বাংলাদেশ রপ্তানি করেছে .৭২ মিলিয়ন মার্কিন ডলার এবং আমদানি করেছে ১.৪৬ মিলিয়ন মার্কিন ডলার। অফিসিয়াল হিসেব মতে মালদ্বীপে ৭০ থেকে ৮০ হাজার বাংলাদেশি আছে। ৩০ মার্চ ২০১৫ তারিখে বাংলাদেশী প্রবাসীরা বাংলাদেশ দূতাবাসের বাইরে দুই বাংলাদেশী প্রবাসীর মৃত্যুর প্রতিবাদ জানায়। মালদ্বীপ সরকার সতর্ক করে দেয় যে বিক্ষোভকারীরা তাদের ভিসা হারানোর ঝুঁকি নিচ্ছে। মালদ্বীপের মানবাধিকার কমিশনের সহ-সভাপতি আহমেদ তোলাল সরকারকে অসাংবিধানিক পদক্ষেপের কথা বলেন।